थुरल (कांगड़ा)। स्थानीय बाजार के साथ गांव हलूं के सूद मोहल्ला में अचानक आग भड़क उठी। देखते ही देखते ही आग घरों के पास आ गई। इसकी सूचना पूजा सूद ने अग्निशमन विभाग को दी। लेकिन दो घंटे बीत जाने के बाद भी विभाग की गाड़ी मौके पर नहीं पहुंची। जबकि आग को भयानक होता देख और शहर की तरफ आता देख सैकड़ों लोग इसे बुझाने में जुट गए। इससे आग पर काबू पा लिया गया। संतोष कुमार, सन्नी, राजू, सोनू, परवेश सूद, अशोक, लेखराज सूद, संजय चौहान, अजय सूद, मुनीष सूद, रमन, गिन्नी, कर्म चंद, सुशील सूद, जीवन चौहान, विनोद शर्मा आदि ने आग पर काबू नहीं पाया तो भयंकर हादसा हो सकता था। विभाग के अधिकारी लखवीर सिंह गुलेरिया ने कहा कि शिकायत उनके पास दर्ज नहीं की गई थी। जबकि राहुल नामक किसी व्यक्ति का फोन आया था, जिस पर गाड़ी भेज दी गई थी। लेकिन जब गाड़ी भवारना में पहुंची तो राहुल का फिर से फोन आया कि आग पर काबू पा लिया गया है। उन्होंने गाड़ी वापस बुला ली।